title: Chlorophyllum brunneum
text: A cadiera de bruixas (Chlorophyllum brunneum (Vittad., 1835), enantes clasificato como Lepiota brunneum) ye un potrecón de grans dimensions que naixe d'as selvas de pins. Bells autors n'han descritas as poblacions norteamericanas como Chlorophyllum rhacodes (Singer, 1949).
  
  En ista especie son caracteristicas as escratas y protuberancias d'a corona, que ye blanca en a parte d'as laminas. A mida de la dita corona ye muit destacable, con un diametro quan se troba creixida de tot que gosa superar os 20 centimetros, y que per as suyas caracteristicas puede fer pensar en os eixemplars de Macrolepiota procera, tamién muit habituals en as selvas de l'Alto Aragón. O trallo ye uniforme, de color blanca, con un velo á meya altaria. Os teixitos adquieren color royisca quan s'ells talla u se les i fa bella ferida, y tienen a caracteristica de putir en istas circunstancias.
  
  A corona, que en primeras quan comienza á brostar tiene forma de uevo, se desplega y adquiere forma plana quan creix. O consumo d'istes fongos puede gosar producir-les reaccions adversas á bellas presonas, ni an quan se i aplica la sola practica que fa posible de consumir-lo, que ye á lo menos, bullir-lo ta esmortir-le as toxinas.
  
  Imáchens
  
  Se veiga tamién
  Agaricus
  Macrolepiota procera
  Marasmius
  Robellón
  Cocoma
  
  Vinclos externos
  
  Chlorophyllum
  Potrecons comestibles